
A biológiai fegyverek átfogó áttekintése, célpontok, védekezési lehetőségek

A dolgozatban kifejtettem a biológiai fegyverek meghatározásához szükséges fogalmakat.
Megemlítettem a retroaktivitás problematikáját. Felvázoltam egy esetleges biológiai csapás
bekövetkeztének árulkodó jeleit. Megemlítettem a biológiai fegyverekre vonatkozó tilalmi
egyezményeket. Történelmi áttekintést készítettem a biológiai fegyverekről egészen a
kezdetektől, a 21. századig, mind a harcanyag, mind a haditechnikai eszköz tekintetében.
Tárgyaltam a biológiai fegyverek bevetésének gazdasági hatásait. Bemutattam az ABV amerikai
modellt. Részletesen jellemeztem a magyarországi lehetséges célpontokat és védelmi
lehetőségeiket. Kitértem a gazdaság védelmének fontosságára. Jellemeztem a terrorizmus
jelenségét és néhány meghatározó eseményt. Bemutattam a bioterrorizmust és a leghíresebb
esetét, az Amerithraxot, valamint jellemeztem néhány ágenst. A dolgozat harmadik fő fejezete a
koronavírus által okozott pandémiáról szól és ezzel összefüggésben a spontán járvány, illetve a
biológiai fegyverek által okozott járvány elterjedését is összehasonlítottam.
Saját eredményemnek tekintem a dolgozat összeállítási struktúráját. Továbbá a felsorolt
megoldási javaslatokat, védekezési lehetőségeket. Magyarország tekintetében az aktuális
külpolitikai helyzetet figyelembe véve összeállítottam két táblázatot a szövetséges és
potenciálisan ellenséges országok biológiai labor szintjeiről, biológiai fegyver birtoklási és
fejlesztési múltjukról és az aktuálisan modernnek számító drónok meglétéről. További két
táblázatot készítettem a különböző biológiai ágensek tulajdonságairól. Saját eredmény még a
koronavírus okozta világjárvány szemszögéből vizsgálva a spontán járványok és a biológiai
csapásból eredő járványok hasonlóságainak és különbözőségeinek feltárása az elterjedés
tekintetében.



